stanford-oval/wikipedia huggingface dataset:
ווייהאי

| --- | --- |

שער השמחה בווייהאי
 מדינה:  הרפובליקה העממית של סין הרפובליקה העממית של סין
 מחוז:  שאנדונג
 שטח:  5,956 קמ"ר
 אוכלוסייה:  ‏
  ‑ בנציבות העירונית:  2,906,548 (2020)
  ‑ במטרופולין:  1,728,259 (2020)
  ‑ צפיפות:  488 נפש לקמ"ר (2020)
 קואורדינטות:  37°30′N 122°06′E﻿ / ﻿37.5°N 122.1°E﻿ / 37.5; 122.1 
 אזור זמן:  UTC +8
 https://www.weihai.gov.cn/
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןווייהאי(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןווייהאי(למפת שאנדונג רגילה) ג'ינאן צ'ינגדאו ליניי ווייפאנג ג'ינינג הדזה ינטאי טאיווייהאי(למפת שאנדונג מוגדלת) ג'ינאן צ'ינגדאו ליניי ווייפאנג ג'ינינג הדזה ינטאי טאיווייהאי    מיקומה של ווייהאי במחוז שאנדונג tabBackground:;tabBorder:#aaa;defaultTab:0;
וֵייהָאי (בסינית:  威海; פין-יין: Wēihǎi; בעבר נקראה ווייהאיוויי (בסינית מפושטת: 威海卫; בסינית מסורתית: 威海衞; בפין-יין: Wēihǎiwèi)) היא נציבות עירונית ועיר נמל בחצי האי שאנדונג (אנ') שבקצה המזרחי של מחוז שאנדונג שבמזרח הרפובליקה העממית של סין. היא גובלת בינטאי במערב ובים הצהוב משאר הכיוונים ומרוחקת כ-463 ק"מ צפון-מזרחית לבירת המחוז ג'ינאן. ע"פ מפקד האוכלוסין משנת 2020 אוכלוסיית הנציבות העירונית מנתה 2,906,548 תושבים, מתוכם 1,728,259 בשטח האורבני.
מתוכננת רכבת תחתית עם 4 קווים ונתיב באורך 204 ק"מ שיקשר בין כל מחוזות העיר.
חלוקה מנהלית

| שם | סינית | פין-יין | אוכלוסייה (מפקד 2020) | שטח (קמ"ר) | צפיפות (קמ"ר) |
| --- | --- | --- | --- | --- | --- |
| רובע חואנצווי | 环翠区 | Huáncuì Qū | 1,164,730 | 1,014 | 1,149 |
| רובע ונדנג | 文登区 | Wéndēng Qū | 563,529 | 1,590 | 354.4 |
| הנפה העירונית ז'ונגצ'נג | 荣成市 | Róngchéng Shì | 714,211 | 1,669 | 427.9 |
| הנפה העירונית ז'ושאן | 乳山市 | Rŭshān Shì | 464,078 | 1,683 | 275.7 |
הערות שוליים

↑  China: Shāndōng (Prefectures, Cities, Districts and Counties) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007539036705171  GND: 7580488-8  LCCN: n84156384  MusicBrainz: 378f3cfa-a563-438e-8049-088d918d492b  NKC: ge431917  VIAF: 153657711   WorldCat (עם VIAF): 153657711 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
ויקטוריה דאפילד

| --- | --- |
אין תמונה חופשית
 לידה:  3 בינואר 1995 (בת 29) אבוטספורד, קנדה 
 שם לידה:  Victoria Eileen Elizabeth Duffield 
 מוקד פעילות:  קנדה 
 תקופת הפעילות:  מ-2005
 עיסוק:  זמרת-יוצרת, רקדנית, שחקנית
 סוגה:  מוזיקת פופ 
 חברת תקליטים:  וורנר מיוזיק קנדה 
 www.victoriaduffield.com
 פרופיל ב-IMDb
 
ויקטוריה איילין אליזבת' דאפילד (באנגלית: Victoria Eileen Elizabeth Duffield; נולדה ב-3 בינואר 1995) היא זמרת-יוצרת, רקדנית ושחקנית קנדית. התפרסמה עם סינגל הבכורה שלה "Shut Up and Dance" שהגיע למקום ה-12 במצעד הפזמונים קנדה הוט 100 בשנת 2011, ואיגוד תעשיית ההקלטות הקנדי העניק לו תעודת פלטינה עקב מכירותיו.
קורות חיים

נולדה בעיר אבוטספורד (אנ'), קולומביה הבריטית, קנדה. יש לה שני אחים: ברקלי ומיצ'ל.
קורות חיים > קריירת שירה

ב-2010 הגיעה דאפילד לשלב הגמר של תחרות המציאות "הכוכב הבא" (אנ') של ערוץ הטלוויזה הקנדי YTV (אנ').
ב-2011 החלה להקליט שירים אצל Warner Music Canada (אנ'), המחלקה הקנדית של וורנר מיוזיק גרופ.
ב-2012 הוציאה לאור את אלבום הבכורה שלה, "Shut Up and Dance" (אנ').
ב-2014 הוציאה לאור את אלבומה השני, "Accelerate".
ב-2019 הוציאה לאור את אלבומה השלישי, "Day Won", כאלבום עצמאי.
קורות חיים > קריירת משחק

דאפילד שרה בסדרת ההנפשה לילדים "תותית" את קטעי השירה של הדמות דובדבנית (Cherry Jam). השתתפה מגיל 10 בתפקיד שחקנית אורחת במספר סרטי טלוויזיה ופרקי סדרות טלוויזיה שצולמו בפרובינציה הקנדית קולומביה הבריטית.
קורות חיים > פעילות צדקה

דאפילד תומכת בעמותת "Free The Children" ו בתנועת "Count Me In" (אנ').
דיסקוגרפיה > אלבומים

| אלבום | תאריך יציאה לאור | פורמט | מיקום שיא במצעד האלבומים הקנדי |
| --- | --- | --- | --- |

| Shut Up and Dance(אנ') | 21 באוגוסט 2012 | תקליטור הורדה דיגיטלית | 12 |
| Accelerate | 3 ביוני 2014 | תקליטור הורדה דיגיטלית |  |
| Day Won | 12 בפברואר 2019 | הזרמת מדיה הורדה דיגיטלית |  |
דיסקוגרפיה > סינגלים

| סינגל | מיקום שיא במצעד קנדה הוט 100 | הישג | מתוך האלבום | שנה |
| --- | --- | --- | --- | --- |
| "Shut Up and Dance" | 12 | פלטינה | Shut Up and Dance(אנ') | 2011 |
| "Feel" | 37 |  | Shut Up and Dance(אנ') | 2012 |
| "Break My Heart" | 35 | זהב | Shut Up and Dance(אנ') | 2012 |
| "They Don't Know About Us" (עם קודי סימפסון) | 74 |  | Shut Up and Dance(אנ') | 2012 |
| "More Than Friends" | 49 |  | Accelerate | 2014 |
| "Paper Planes" |  |  | Accelerate | 2014 |
דיסקוגרפיה > סינגלים > סינגלים שיווקיים

2010: "Fever"
2010: "Hey!!!"‎
2010: "Bam Bam"
2011: "Last Christmas"
2012: "Feel"
2012: "Break My Heart"
2018: "Get Me High"
פילמוגרפיה

| שנה | שם | תפקיד | עוד |
| --- | --- | --- | --- |
| 2008 | Love Sick: Secrets of a Sex Addict | Zoe Fedder | סרט טלוויזיה |
| 2009 | Do You Know Me | Isabel Carter | סרט טלוויזיה |
| 2010 | הכוכב הבא (אנ') | מתחרה בתפקיד עצמה |  |
| 2011 | תותית | דובדבנית | שירה |
| 2012 | Christmas Miracle | ביט | סרט טלוויזיה |
הערות שוליים

↑  Staff (2012-10-30). "Oct 2012: 'Yes, we can!': Thousands converge on MTS Centre for We Day". Winnipeg Free Press (בCanadian English). נבדק ב-2021-09-29.
↑  Attends Count Me In Conference - Victoria Duffield Daily, web.archive.org, ‏2012-05-31
↑  Victoria Duffield, בילבורד
| --- | --- |
בקרת זהויות :  ISNI: 0000 0003 8339 6022  MusicBrainz: c9b3d66f-f31a-4869-bbf6-f560628443e6  VIAF: 269256759   WorldCat (עם VIAF): 269256759
טירת צבי (אוניית מעפילים)

"טירת צבי"
מסלול ההפלגה של "טירת צבי"
טירת צבי הייתה אוניית מעפילים. נקראה על שם קיבוץ טירת צבי בעקבות עמידתו בקרב טירת צבי.
האנייה הייתה במקור אניית משא, במשקל 600 טון. כהכנה למסע נבנו משטחי לינה על הסיפון, ואורגנו סליקים לאנשים ולמכשירי קשר בתוככי האנייה. מפקד האנייה היה איש הפלי"ם בצלאל פלדמן.
האנייה הפליגה ב-3 באפריל 1948 ממעגן פורמיה (מפרץ גאטה) באיטליה, כשעל סיפונה 798 מעפילים. השלטונות האיטלקים לא התערבו בהכנות וביציאה של האנייה, אך בשל בעיות מקומיות מול השלטונות, לא הועלה תחילה מזון לאנייה, בניגוד לתכנון. תחילה הועלו 400 נוסעים, האנייה נאלצה לעזוב, והיא שבה למחרת בלילה כדי להעלות את שאר הנוסעים. רק אחר הצהרים באותו יום התקבל המזון מכלי שיט אחר. האנייה התעכבה בתחילת הדרך עוד פעמיים לצורך תיקון תקלות.
ב-8 באפריל, סמוך לכרתים, החלה סערה חזקה להשתולל ונמצא מחסה באי קטן בשם סאריה. עם שיפור מזג האוויר, לאחר יומיים, המשיכה האנייה בדרכה.
מטוס בריטי גילה את האנייה ב-12 באפריל, ומשחתת הצי המלכותי שהוזנקה למקום ליוותה אותה מאותו יום עד לנמל חיפה. על פי ההנחיות שהיו מקובלות בקרב המפליגים, חיבל הצוות בחדר המכונות, ולכן האנייה נקשרה לספינה גוררת, ונגררה ללא התנגדות לנמל חיפה.
ב-13 באפריל הועברו המעפילים לאוניות גירוש ונשלחו למחנות המעצר בקפריסין. אנשי הצוות המלווה של הספינה הסתתרו בסליקים, ולאחר גירוש המעפילים הם התחזו לעובדי ניקיון ויצאו ממנה בחיפה יחד עם עובדי הניקיון האחרים.
בתרבות

האונייה טירת צבי מוזכרת בספרו של הרב והסופר חיים סבתו "בואי הרוח", בו מסופר על קורותיו של משה פרקש, אחד מנוסעי האונייה, וקורותיה משולבים בסיפורו.
טירת קנילוורת'

| --- | --- |

טירת קנילוורת', 2004
 מידע על המבנה
 סוג:  טירה 
 מיקום:  קנילוורת' (אנ')
 תקופת הבנייה:  ?–1122
 בשימוש פעיל:  לא
 בעלות נוכחית:  המורשת האנגלית
 שטח:  120.52 הקטאר 
 פתוח לציבור:  כן
 קרבות:  המצור על קנילוורת' (אנ')
 קואורדינטות:  52°20′49″N 1°35′28″W﻿ / ﻿52.347°N 1.59111°W﻿ / 52.347; -1.59111
 he
 
טירת קנילוורת' (באנגלית: Kenilworth Castle)  היא טירה בעיירה קנילוורת' (אנ') בווריקשייר, אנגליה, המנוהלת על ידי המורשת האנגלית; חלק גדול ממנה הרוס. הטירה הוקמה במהלך הכיבוש הנורמני של אנגליה. היא תוארה על ידי ההיסטוריון אנתוני אמרי כ"דוגמה הטובה ביותר ששרדה לארמון מלכותי למחצה של ימי הביניים המאוחרים יותר, משמעותי בקנה מידתו, בצורתו ובאיכות הביצוע שלו".
קנילוורת' מילאה תפקיד היסטורי חשוב: ב-1266 הוטל עליה מצור (אנ') שנמשך חצי שנה, והוא נחשב למצור הארוך ביותר בהיסטוריה של אנגליה במהלך ימי הביניים, והיווה בסיס לפעולות בית לנקסטר במלחמות השושנים. בקנילוורת' הודח המלך אדוארד השני מהכס האנגלי.
הטירה נבנתה במשך כמה מאות שנים. היא הוגדלה באופן משמעותי על ידי ג'ון, מלך אנגליה, בתחילת המאה ה-13. ג'ון מגונט, דוכס לנקסטר הפך את הטירה למצודת ארמון, ולאחר מכן הרחיב את הטירה במהלך המאה ה-16, בנה מבנים חדשים וניצל את המורשת של קנילוורת' מימי הביניים כדי לייצר ארמון אופנתי מתקופת הרנסאנס.
הערות שוליים

↑  Anthony Emery, Greater Medieval Houses of England and Wales, 1300–1500: East Anglia, Central England and Wales, Volume II, Cambridge: Cambridge University Press, 2000, עמ' 402
| --- | --- |
בקרת זהויות :  NLI: 987007287931105171  LCCN: sh87003728
הקש בעץ (סרט)

| --- | --- |
כרזת הסרט
כרזת הסרט
 בימוי:  מלווין פרנק, נורמן פנמה 
 הופק בידי:  מלווין פרנק, נורמן פנמה
 תסריט:  מלווין פרנק, נורמן פנמה
 עריכה:  עלמה מקרורי 
 שחקנים ראשיים:  דני קיי מאי צטרלינג
 מוזיקה:  ויקטור יאנג,סילביה פיין
 צילום:  דניאל ל. פאפ 
 מדינה:  ארצות הברית 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  14 באפריל 1954
 משך הקרנה:  103 דק' 
 שפת הסרט:  אנגלית 
 סוגה:  סרט קומדיה 
 הכנסות:  3,500,000 דולר
 דף הסרט ב־IMDb
 
הקש בעץ (באנגלית: Knock on Wood) הוא סרט קומדיה אמריקאי משנת 1954 עם דני קיי ומאי צטרלינג (אנ') בתפקידים הראשיים.
השירים בסרט נכתבו והולחנו על ידי סילביה פיין, אשתו של קיי, כולל השיר המפורסם "All about you".
תקציר העלילה

ג'רי מורגן (דני קיי) הוא אמן פיתום המופיע עם בובותיו קלרנס וטרנס במועדון "תרנגול הזהב" בפריז. הוא אינו שולט בעצמו ומפליט מדי פעם דברים בפי הבובות שמרגיזים את חברתו הרקדנית, אודרי (וירג'יניה יוסטון) שעוזבת אותו. ג'רי נסער וזורק את הבובות. אמרגנו מרטי (דייוויד ברנס), מצליח לשכנע אותו לטוס לציריך לבדיקה אצל הפסיכיאטר ד"ר קרוגר (סטיבן גרי). בינתיים הוא נותן את הבובות לתיקון למר פפיצ'ק (אבנר ביברמן).
במקביל מתפתחת עלילת ריגול. תוכנית סודית ליצור נשק קטלנית נגנבת. המרגל מצליח לברוח מהמשטרה להגיע לפפיצ'ק שהוא גם מרגל והוא מטמין את התכנית בראשם של הבובות קלרנס וטרנס. גם הנוכל הבינלאומי גודפרי לנגסטון (טורין תאצ'ר), טס בעקבות התכנית לציריך ופוגש במטוס את ג'רי. במטוס טסה גם הפסיכיאטרית ד"ר אילזה לנגסטרום ויש לה כמה היתקלויות מביכות עם ג'רי.
בציריך בודק אותו ד"רה קרוגר (סטיבן גרי) ומציג לפניו את עמיתתו למקצוע ד"ר לנגסטרום שמתמחה בפסיכואנליזה. היא מזריקה לו חומר היפנוטי והוא שוקע ומספר על ילדותו לשני הורים שחקני וודויל שהזניחו אותו. במסגרת הזכרונות רואים את הוריו מבצעים את השיר "הקש בעץ".
ד"ר לנגסטרום מציעה להמשיך את הטיפול בלונדון שם היא מתגוררת. לנגסטון שוכר למענם מטוס ובהמשך הטיפול מתאהבים הרופאה והפציינט. בינתיים מחפשים המרגלים ואנשי לנגסטון את התכנית בבובות וכל אחד הורג את השני. בחדרו של ג'רי נמצאים ארבע גופות והוא נרדף על ידי המשטרה והפושעים. בעיתונים הוא מוכתר בתואר "המרטש". הוא מוצא מקלט בבר אירי, בעסק למכירת מכוניות יוקרה ואחר כך במופע בלט שם הוא "משתתף" בריקוד. לבסוף הוא מסגיר עצמו לשוטרים ומשכנע שאינו הרוצח, הפושעים נעצרים וג'רי מתחתן עם הרופאה.
צוות השחקנים

| שם השחקן/ית | שם הדמות | הערות |
| --- | --- | --- |
| דני קיי | ג'רי מורגן | פיתום |
| מאי צטרלינג | ד"ר אילזה נורדסטורם | פסיכיאטרית |
| טורין תאצ'ר | גודפרי לנגסטון | עבריין |
| דייוויד ברנס | מרטי | אמרגן של ג'רי |
| אבנר ביברמן | פפינק | מרגל ויצרן בובות |
| וירג'יניה יוסטון | אודרי | חברתו של ג'רי |
| סטיבן גרי | ד"ר קרוגר | פסיכיאטר |
טיוואסו

| טיוואסו |
| --- | --- |

תקופה
טריאס עליון, 210 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: דמויי דינוזאורים
סדרה:: בעלי אגן דמוי לטאה
סוג:: טיוואסו
מין:: טיוואסו בארבארנאיי
שם מדעי
 Teyuwasu

טֵיוּוָאסוּ (שם מדעי: Teyuwasu) הוא סוג של זוחל מהקבוצה דמויי דינוזאורים. הוא היה מבין הראשונים שבארכוזאורים אשר התפתחו לטורפים גדולים יותר. כמה חוקרים סוברים שהזוחל היה דינוזאור אמיתי מקבוצת התרופודה הגדולה.
הטיווסו חי בסוף תור הטריאס, כ-210 מיליון שנה לפני זמננו, ביבשת דרום אמריקה ומאובניו נתגלו בארגנטינה, בפארק הלאומי איסצ'יגואלסטו. משמעות שמו מטופי עתיקה הוא: "לטאה גדולה".
הטיוואסו היה אוכל בשר דו-רגלי באורך מטר וחצי ששקל עד חמישה ק"ג, וניזון, ככל הנראה, מזוחלים קטנים יותר.
ישנם מדענים הטוענים שסיווגו של הטיוואסו מוטל בספק ומשתייך כנראה לסטאוריקוזאורוס – מראשוני הדינוזאורים האמיתיים.
ווייסלב קושטוניצה

ווייסלב קושטוניצה
ווייסלב קושטוניצה (בסרבית: Војислав Коштуница, ‏האזנהקובץ:Sr-Vojislav Kostunica.ogg‏Ⓘ‏, נולד ב-24 במרץ 1944), הנשיא הרביעי והאחרון של הרפובליקה הפדרלית של סרביה ומונטנגרו בשנים 2000 עד 2003, וראש ממשלת סרביה בשנים 2004 עד 2008 (שתי כהונות).
חייו

קושטוניצה נולד בעיר בלגרד ב-24 במרץ 1944.
ב-1966 סיים את לימודי המשפטים באוניברסיטת בלגרד ובשנת 1970 קיבל תואר MA.
בשנת 1974 איבד את משרתו כעוזר הדיקן באוניברסיטה מכיוון שקרא תיגר על המשטר הקומוניסטי ועל המנהיג דאז, יוסיפ ברוז טיטו. בשנה זו מצא עבודה במכון למדעי החברה בעיר בלגרד וכיהן בתפקיד עד 1981. משנה זו היה חבר המכון לפסיכולוגיה וסוציולוגיה ואף עמד בראשו כמנהל.
בשנת 1989 נמנה עם מממני המפלגה הדמוקרטית, ואחר כך הפך למנהיג המפלגה הדמוקרטית הסרבית בראשה הוא עומד עד היום.
קושטוניצה מתאפיין בכך שמעולם לא היה קשור למפלגה הקומוניסטית היוגוסלבית, וכן הוא מהדור החדש של המערב באירופה ומייצג מגזר דמוקרטי ולאומי-שמאלני.
ב-7 באוקטובר 2000 נבחר לנשיא הרפובליקה הפדרלית של יוגוסלביה לאחר שניצח את הנשיא המכהן סלובודן מילושביץ'. כנשיא אף הסגיר את מילושביץ' לבית הדין הפלילי הבינלאומי ליוגוסלביה לשעבר בהאג וקירב את מדינתו למערב.
ב-7 במרץ 2003 בוטלה משרתו של קושטוניצה כנשיא האיחוד הפדרלי, עקב הפיכת הרפובליקה הפדרלית של יוגוסלביה לאיחוד המדיני של סרביה ומונטנגרו
כשנה אחר כך, ב-3 במרץ 2004, נבחר קושטוניצה לראש ממשלת סרביה השמיני, תפקיד בו שימש עד ה-7 ביולי 2008.
חיים אישיים

ווייסלב קושטוניצה הוא ד"ר לפילוסופיה.
אשתו, ד"ר זוריצה ראדוביץ', היא עורכת דין.
הערות שוליים

↑  "הרפובליקה הפדרלית של יוגוסלביה" הפכה ל"האיחוד המדיני של סרביה ומונטנגרו"
| --- | --- |
בקרת זהויות :  NLI: 987007347204205171  PLWABN: 9810633579805606  BIBSYS: 90175680  BnF: cb12715921h (data)  GND: 124398421  ISNI: 0000 0001 0919 0865  LCCN: n84140535  NKC: jx20040720239  NTA: 133067270  SUDOC: 085793760  VIAF: 79127908   WorldCat (עם VIAF): 79127908
הצדעת זאב

הצדעת זאב כפי שמשמש את הארגון האולטרה-לאומי הטורקי הזאבים האפורים
הצדעת זאב הוא סמל יד המשמש לסמל הפאן-טורקיזם והלאומיות הטורקית. לעיתים קרובות זה נושא למחלוקת. המחווה אסורה בצרפת ובאוסטריה.
שימושים

תנועת הזאב האפור שימשה את הגקטורקים הקדומים כסימן לניצחון, והופיעה במוטיבים ופסלים עוד מהמאה ה-6. השימוש הפוליטי במחווה הפך לפופולרי בשנות ה-90 של המאה ה-20 על ידי אלפארסלן טירקש, מייסד מפלגת התנועה הלאומית (MHP) הימנית קיצונית, ולאחר מכן הפכה הסמל להיות מזוהה עם לאומנות קיצונית ונאו-פשיזם. למרות שהתנועה מזוהה בעיקר עם MHP והזאבים האפורים, היא בשימוש גם על ידי פלגים פוליטיים אחרים.
מנהיג מפלגת העם הרפובליקאית (CHP), כמאל קיליצ'דראולו, בירך פעם את תומכיו בתנועת הזאב האפור בדרכו לעצרת בקייסרי לקראת משאל העם החוקתי הטורקי בשנת 2017. רג'פ טאיפ ארדואן הגיב לכך באומרו, "הסימן של הזאב האפור שנעשה על ידי מנהיג ה-CHP לא יימחק מזכרוני", וקליצ'דרולו השיב בכך שאמר, "אנחנו גם לאומנים; אנחנו גם לאומנים." קליצ'דרולו חזר על המחווה שוב במהלך עצרת בחירות באסקישהיר, כאשר השיב במועל זאב לתומך שבירך אותו באותה מחווה. קליצ'דרולו השתמש שוב בתנועה לפני הבחירות לנשיאות טורקיה בשנת 2023, כאשר היה מועמד האופוזיציה הראשי מול ארדואן. מרל אקשנר חברת ה-MHP לשעבר ומנהיגת מפלגת הטוב (İyi Parti) הנוכחית, גם היא משתמשת בתנועה לעיתים קרובות באירועים רבים.
בשנת 2024, מפלגת הטוב החלה להכין הצעת חוק להכיר רשמית בהצדעה לזאב כ"סמל הלאומי של הטורקים".
רג'פ טאיפ ארדואן עורר מחלוקת בשנת 2018 כאשר ביצע בקצרה את תנועת הזאב האפור בעצרת במרסין לפני שהחליף אותה לסימן רביע (Rabia) בעל ארבע האצבעות. רבים ראו בכך ניסיון מכוון לזכות בקולות הלאומנים הטורקים. פוליטיקאים נוספים ממפלגת הצדק והפיתוח שהשתמשו בתנועה הם שר החוץ מבלוט צ'בושולו וראש הממשלה לשעבר בינאלי ילדרים, שטען מאוחר יותר כי הוא ממוצא כורדי מה שסתר את מחוות הזאב.
בשנת 2023 כאשר חקרו את תנועת הזאבים האפורים בגרמניה, המשרד הפדרלי להגנת החוקה הגיע למסקנה כי אף שתנועת הזאב היא אחד הסמלים המפורסמים ביותר של הארגון, לא כל המשתמשים בה עשויים להיות קשורים במיוחד לזירה הימנית הקיצונית הטורקית.
שימושים > בספורט

ב-2 ביולי 2024, לאחר המשחק מול אוסטריה ביורו 2024 בגרמניה, הציג כדורגלן ההתאחדות הטורקית מריך דמיראל את ההצדעה, שאינה אסורה במדינה המארחת של המשחק. במסיבת העיתונאים הוא הצהיר כי מדובר בביטוי של גאווה טורקית והוא מתכוון לעשות זאת שוב כשתהיה ההזדמנות. בנוסף לביקורת מצד פוליטיקאים ועיתונאים, אופ"א פתחה בחקירה בגין התנהגות בלתי הולמת לכאורה. ב-3 וב-4 ביולי 2024, גרמניה וטורקיה זימנו בהתאמה את שגריר האומה השנייה כדי לדון בתקרית. ארדואן מתח ביקורת על החלטה זו והשווה את סמליות הזאב לנשר גרמני ותרנגול צרפתי.
ב-2 ביולי 2024, לאחר המשחק נגד אוסטריה ביורו 2024 בגרמניה שחקן הכדורגל הטורקי מריך דמיראל הציג את הצדעת הזאב, שאינו אסור במדינת המארחת של המשחק. במסיבת העיתונאים הוא הצהיר כי מדובר בביטוי לגאווה טורקית וכי הוא מתכוון לעשות זאת שוב כאשר תינתן ההזדמנות. בנוסף לביקורת מצד פוליטיקאים ועיתונאים, אופ"א פתחה בחקירה על התנהגות בלתי הולמת לכאורה.
ב-3 וב-4 ביולי 2024, גרמניה וטורקיה בהתאמה זימנו את שגריר המדינה השנייה כדי לדון באירוע. טורקיה ערערה על ההחלטה. ארדואן מתח ביקורת על ההחלטה הזו והשווה את סמליות הזאב לנשר הגרמני והתרנגול הצרפתי.
ביקורת

המחווה מבוקרת לעיתים קרובות על ידי אסלאמיסטים שרואים בלאומיות דבר שאינו תואם את עקרונות האסלאם. היא זכתה גם לביקורת מצד איברהים קורקמז, פוליטיקאי ממפלגת הצדק והפיתוח (AKP), שתיאר את הסמל כ"נוגד את רוח האסלאם" משום שגם נוצרים גגאוזים משתמשים בו.
בסרטון התעמולה של המדינה האסלאמית "טורקיה ואש הגזענות", מיליטנט התייחס להצדעה לזאב ולכל צורה של סמליות זאבים בקרב הטורקים כ"עבודת אלילים".
חוקיות

אוסטריה אסרה את המחווה ב-2019. פוליטיקאים גרמנים רבים הן מהימין והן מהשמאל הציעו לאסור את הצדעה לזאב.
בגרמניה ישנו שימוש בסימן במערכת החינוך (המציין לתלמידים להיות שקטים) התקבל דווח ב-2011 כי ישנה ירידה בשל היותו אותה מחווה כמו הצדעת זאב. הדבר נכון גם לגבי החוקיות האוסטרית.
הפרלמנט היהודי האירופי

| --- | --- |

הדגל והלוגו של הפרלמנט היהודי האירופי
 שמות קודמים:  EJU
 פעילות:  פרלמנט הקהילות היהודיות האירופיות
 התאגדות:  16 בפברואר 2012
 שפה רשמית:  אנגלית
 מדינה:  בלגיה 
 משרד ראשי:  בריסל, בלגיה
 מטה הארגון:  בריסל 
 מקום פעילות:  בכל מדינות אירופה
 מייסדים:  איגור קולומויסקי  ואדים רבינוביץ'
 תקופת הפעילות:  16 בפברואר 2012 – הווה (12 שנים) 
 נוצר מתוך:  האיגוד היהודי האירופי EJU
 ejp.eu 
 
הפרלמנט היהודי האירופי או EJP (באנגלית: European Jewish Parliament ;שהיה ידוע בעבר בשם European Jewish Union או EJU ) הוא ארגון חוץ-ממשלתי (NGO) מהמגזר השלישי שבסיסו בבריסל. המטרה המוצהרת של הארגון היא: להיות "ארגון המאחד את כל הקהילות והארגונים היהודיים ברחבי אירופה במערב, במזרח ובמרכז אירופה וכן ליצור מערכת יחסים קבועה עם הפרלמנט האירופי כמו גם עם הפרלמנטים הלאומיים".
ה-EJP נתמך על ידי EJU. ייסוד הארגון היה רעיון של המיליארדר האוקראיני ואדים רבינוביץ'.
האיחוד היהודי האירופי

קבוצת האיחוד היהודי האירופי ה-EJU נוסדה באביב 2011 על ידי איגור קולומויסקי יחד עם ואדים רבינוביץ'.
קבוצת EJU קיוותה להקים פרלמנט יהודי אירופי, שיכלול 120 חברים לפי דגם הכנסת הישראלית. במטרה שהקבוצה תייצג את הצרכים של הקהילות היהודיות באירופה בפני האיחוד האירופי.
הפרלמנט היהודי האירופי התאגד ב-16 בפברואר 2012.
האספה הכללית השנתית, הראשונה של EJP התקיימה בבריסל ב-15–16 במאי 2012.
הלוגו של EJP

הלוגו של הפרלמנט היהודי האירופי מעוצב על פי הדגם של דגל אירופה, עם 12 כוכבים זהובים (פנטגרמים) בעלי 5 קודקודים על רקע כחול.
בהתאם לכך, הלוגו של הפרלמנט היהודי האירופי EJP משתמש בדגם של דגל אירופה אבל עם 11 כוכבים זהובים כאשר הכוכב ה-12 הוא מגן דוד לבן, מסוגנן בדומה למגן דוד שעל דגל מדינת ישראל, על רקע כחול.
ראו גם

הפרלמנט האירופי
הערות שוליים

↑  
"About EJU". European Jewish Union. אורכב מ-המקור ב-8 בנובמבר 2011. נבדק ב-23 בנובמבר 2011. {{cite web}}:  (עזרה)
↑  "New European Jewish Union making waves". www.timesofisrael.com (באנגלית אמריקאית). נבדק ב-2023-08-02.
↑  
Ben Gedalyahu, Tzvi (26 באוקטובר 2011). "First Election for European Jewish Parliament". IsraelNationalNews.com. {{cite web}}:  (עזרה)
↑  
"First ever 120-member European Jewish Parliament inaugurated in Brussels, event hailed as 'great day for Jews in Europe'". Europeanjewishpress. 16 בפברואר 2012. אורכב מ-המקור ב-20 בפברואר 2012. {{cite web}}:  (עזרה)
↑  
Axelrod, Toby (24 באוקטובר 2011). "Sacha Baron Cohen a Jewish parliamentarian? One reason to doubt new Euro Jewish parliament". JTA. {{cite web}}:  (עזרה)
↑  "European Jewish Parliament's Inauguration: 120 MPs from Europe to hold General Assembly in April on YouTube". YouTube.com. 2012-02-17. נבדק ב-2014-07-29.
↑  "EJP meets again in Brussels". Ejp.eu. 2013-12-18. אורכב מ-המקור ב-2014-07-16. נבדק ב-2014-07-29.
↑  "EJP logo on www.ejp.eu". אורכב מ-המקור ב-2014-05-18. נבדק ב-2014-07-29.
בניין הפרלמנט האירופי בו מתכנסת אספת ה-EJP.
דגל אירופה .
טיוב נתונים

טיוב נתונים או טיוב מידע (באנגלית: Data cleansing) הוא תהליך לשיפור איכות הנתונים האגורים במסד נתונים. השיפור נדרש כאשר חלק מהנתונים במסד אינם שלמים, אינם מדויקים, אינם נכונים וכדומה. צורך בטיוב נתונים מתגלה במהלך מחזור החיים של מערכת המידע, ובפרט בעת מעבר למערכת מידע מתקדמת יותר.
נתונים במסדי נתונים משמשים לתפעול שוטף של הארגון וכבסיס לקבלת החלטות. נתונים באיכות ירודה יביאו לשיבושים בתפעול השוטף ולהחלטות שגויות, ולכן בטיובם תועלת רבה. דוגמאות:
במערכת לניהול משאבי אנוש נרשם מין העובדת כזכר במקום כנקבה. זו שגיאת הקלדה פשוטה, הגורמת לטעות בעלת ערך כספי ניכר בחישוב מס ההכנסה לעובדת, כמו גם בקביעת זכויות אחרות שלה התלויות במין.
במערכת לניהול מלאי תחמושת נוצר פער בין המלאי בפועל למלאי הרשום במערכת, וכתוצאה מכך מוצג למקבלי החלטות מידע על מחסור בתחמושת כשאין כזה, או לא מוצג מידע על מחסור קיים.
שגיאות ואופן טיובן

בעת הזנת נתונים למערכת מידע, נבדקת תקינותם של הנתונים, על מנת להבטיח את אמינותם. חרף זאת, במהלך פעילותה של מערכת מידע, ובפרט במעבר למערכת מידע מתקדמת יותר, עולה צורך בטיוב הנתונים. צורך זה נובע בדרך כלל מטעויות או חוסרים בנתונים המקוריים, או מטעויות הקלדה שלא התגלו בעת הזנת הנתונים. דוגמאות:
מאגר הנתונים הוקם באמצעות הקלדה של נתונים שנוהלו בכרטסת בכתב יד. בתהליך זה התקשה המקליד לעיתים לזהות את כתב היד, והחליף בין אותיות דומות, כגון "צ" ו"ד", וכך השם הנשי "דבי" הפך לשם הגברי "צבי". בנוסף, לעיתים המקליד החליף בין מקשים סמוכים במקלדת וכתוצאה נוצר שיבוש בשמות או במספרים. טעות מסוג זה קשה לגלות בבדיקה ממוחשבת, משום שהשם "צבי" נראה תקין לא פחות מאשר השם "דבי".
שמו של עובד נרשם בשם החיבה שבו הוא מוכר, אך שם זה שונה משמו הרשמי, ולכן יוצר קושי בעת העברת נתונים ממערכת מידע זו למערכת מידע אחרת שבה העובד רשום בשמו הרשמי.
בעת איסוף הנתונים נרשמה בשדה "תאריך לידה" רק שנת הלידה של האדם, ומאוחר יותר התברר שנחוץ תאריך מלא, הכולל יום וחודש. מצב זה מצריך פנייה אל האדם, לקבלת המידע החסר, או למאגר נתונים אחר בו המידע החסר קיים.
בשדה "יישוב", העוסק בכתובת בישראל, יש מקום ליותר מאלף ערכים, כמספר היישובים בישראל. בעת הקמת מערכת המידע הותר בשדה זה תוכן חופשי (ללא בדיקתו מול טבלת היישובים התקנית), ורק לאחר זמן התברר שחופש זה יוצר קושי, למשל כאשר אנו מבקשים לקבל את כל תושבי תל אביב, ומגלים ששם העיר נכתב בדרכים מגוונות: "תל אביב", "ת"א" "תל אביב יפו" ועוד. לטיפול בבעיה ניתן להפעיל תוכנת טיוב, שמסמנת את שמות היישובים שאינם תקניים. את השם "ת"א" קל לזהות כאופן המקובל לכתוב את שם העיר תל אביב-יפו, ולתקן את ערך השדה במאגר הנתונים. במקרים קשים יותר יש להפעיל שיטות אחרות, כגון הצלבה עם נתונים אחרים, וכאשר גם זה אינו אפשרי, יש לייצר רשימת שגיאות לטיפול ידני. פעולה זו נקראת "תיקנון נתונים".
הצלבת מידע במאגר הנתונים עשויה לגלות בו סתירות פנימיות הדורשות תיקון. למשל במאגר מידע המייצג אוכלוסייה, ברשומה של אדם א' רשום שהוא נשוי לאדם ב'. הטיוב יוודא שאדם בשם המתאים קיים במערכת, והמידע תואם (כלומר ברשומה של אדם ב' רשום שהוא נשוי ל-א', תאריך הנישואים תואם בין הרשומות, וכדומה).
ניתוח סטטיסטי של הנתונים עשוי להצביע על קיומן של שגיאות. דוגמה: במערכת מרשם תושבים מתגלה ש-60% מהילדים הם זכרים, ורק 40% נקבות. ההנחה שהתפלגות המינים בין הילדים צריכה להתאים להתפלגות הידועה (בין 1.05 ל-1.06 ילודים זכרים לכל נקבה), מעידה שכנראה חל שיבוש ברישום מין הילדים, או שחלק מהלידות לא נרשמו.